અમદાવાદ: ગુજરાતમાં સ્થાનિક સ્વરાજની ચૂંટણી માટે આજે વહેલી સવારથી જ મતદાન શરૂ થઇ ચુક્યું છે. આ વખતની ચૂંટણીમાં પાટીદાર સેક્ટરને લઇને ભાજપ મુંઝવણમાં છે. અનામતની માગ કરી રહેલા પાટીદારો ભાજપ વિરુદ્ધ યુદ્ધે ચડ્યા છે ત્યારે અમદાવાદના ઘાટલોડિયા વિસ્તારમાંથી 4 હજાર પાટીદારોનાં નામ એક સાથે મતદાર યાદીમાં ડિલીટ થઇ જતાં હોબાળો મચી ગયો છે. બીજી તરફ સુરતમાં હાર્દિક પટેલના સાથીદાર વિપુલ પટેલ પાટીદારના લખાણવાળી ટી શર્ટ પહેરીને મતદાન કરવા જઇ રહેલો હોઇ પોલીસે તેને અટકાવ્યો હોવાના પણ સમાચાર મળ્યાં છે.